text: Programa – #6ticedu
  del 8 al 15 d'octubre de 2021
  Prepara't per al viatge i aconsegueix el passi per poder formar part de la tripulació!
  Fer un viatge a l'espai no és una tasca trivial. Cal preparar-se a consciència i no deixar cap detall a l'atzar. Durant aquests dies et proposarem un seguit de petits reptes que t'ajudaran a estar a punt per fer un viatge d'aquest tipus. No serà res complicat, ja ho veuràs. Supera'ls tots i t'asseguraràs poder formar part de la tripulació!
  a les 17:30h. Ignició!
  Finalment ha arribat el moment! Hem superat tots els reptes i ens hem pogut preparar bé per poder garantir un bon viatge. Comencem!
  Moment de la ignició
  de 17:30h a 18:00h. Enlairament i viatge
  El viatge serà molt curt. Molt més del que ens podríem imaginar. Tot i així, podem aprofitar aquest moment per trobar-nos amb els companys i companyes de la nau i començar a conèixer-nos. També aprofitarem aquest moment per rebre un breu briefing.
  Ho veieu? Ja hem arribat!
  de 18:00h a 19:00h. Visita general al planeta
  Encara amb una mica de trasbals per tot l'enrenou del viatge, és un bon moment perquè ens expliquin què podrem trobar en aquest planeta. Sempre va bé que algú t'orienti i t'expliqui quines són aquelles coses que no et pots perdre. Ah! I que et sàpiga recomanar aquells racons que no apareixen a les guies de viatge i que tot sovint passen desapercebuts...
  Preneu seient. Poseu-vos còmodes i escolteu amb atenció aquesta conferència inicial a càrrec de Pere Cornellà Canals.
  Accés a la presentació (Genially)
  El repte de Georges Perec
  de 19:00h a 20:00h. Hi ha qui ja ho ha provat
  Això que passa en aquest planeta és ben curiós. Que tot es vegi en clau de joc no és del tot normal...
  Tot i així, hi ha qui ja ho ha provat. I diuen que els ha funcionat prou bé. I ens ho volen comunicar.
  Toca anar-los a escoltar i a preguntar-los tot allò que vulguem per poder dissenyar experiències com les que ens han explicat!
  a les 20:00h. Les autoritats del planeta ens donen la benvinguda!
  És hora d'anar acabant aquesta jornada tan intensa. Moltes emocions! Nous coneixements! Nous contactes!
  Les autoritats del planeta ens donen la benvinguda, ens agraeixen la nostra visita i ens encoratgen a aprendre tot allò que puguem per poder aplicar tots els nous aprenentatges quan tornem a casa...
  de 9:30h a 12:00h. Posem-ho en pràctica!
  Uf! Fins ara hem vist moltes coses. Ahir va ser un dia molt interessant. Molts aprenentatges.
  Ara toca descobrir com podem aprendre recursos que ens ajudin a dissenyar experiències interessants.
  Som-hi! Anem cap les sales de tallers a practicar!
  de 12:00h a 13:00h. Tot allò que hem après...
  El final del viatge s'acosta. Han sigut uns dies molt intensos. Hem descobert moltes coses noves.
  És imprescindible que algú ens ajudi a mirar enrere per veure tot allò que hem après durant aquest viatge. Però, sobretot, que ens faci mirar endavant i ens doni pistes de com podem utilitzar tots els nostres aprenentatges a les nostres aules i espais d'aprenentatge, i com podem buscar complicitats amb els nostres companys i companyes. L'Oriol Ripoll és la persona indicada per dur a terme aquesta tasca.
  Mirem de posar-ho tot a lloc?
  a les 13:00h. Aterratge
  Així acaba el nostre viatge. S'ha fet curt. Però és moment d'emprendre el camí de retorn cap a casa.
  Ens enduem un bon grapat de recursos, de nous coneixements, de contactes amb persones que encara no havíem conegut, d'eines, d'experiències interessants...
  Necessitarem una mica de temps per posar-ho tot a lloc.
  Però segur que no ens en podrem estar de dissenyar les nostres pròpies experiències i portar-les a la pràctica.